text: Myndir: Frælsar ítróttir í gjár
text: #000001
text: Vónbrot hjá kvinnunum, sum royndu seg í longdarlopi.
text: #000002
text: Elisabeth Holm Simonsen í longdarlopi
text: #000003
text: Gleðin var stór og føroyingar ernir, tá tað eydnaðist bæði Eira Jógvansson Glerfoss og Jónas Gunnleivsson Isaksen at vinna gullheiðursmerki í ávikavist longdarlopi og 200 metra renning.
text: #000004
text: Størst dramatikkur var, tá Eiri Glerfoss mátti gevast í fjórða lopi orsaka einum skaða, ið sprakk upp í baklærinum. Ivasamt er hvussu verður við hansara víðari luttøku. Hann hevur m.a. 4 ferðir 100 metrar eftir at renna.
text: #000005
text: Eiri Glerfoss gull í longdarlopi
text: #000006
text: Jónas vann suverent – men veit ikki hvussu skjótt hann rann
text: #000008
text: Video: Kom eftir gulli á 200 og 400 metrum – og tað eydnaðist
text: #000009
text: Men tað vóru eisini vónbrot á leikvøllinum fyri frælsar ítróttir á Guernsey, kallaður Footes Lane.
text: #000010
text: Tær byrjaðu báðar rímiliga væl. Bára leyp 5,16 metrar í fyrsta lopi, legði seg á odda, og var yvirhálað tá Elisabeth í sínum øðrum lopi – tað fyrsta miseydnaðist – leyp 5,32 metrar.
text: #000012
text: Elisabeth lá leingi á heiðursmerkjaplássi, men hóast tær royndu, so eydnaðist teimum ongantíð at berta hesi lopini.
text: #000013
text: Samstundis vórðu tær yvirhálaðar av øðrum atletum. Í seinasta umfari leyp Victoria Hancock av Guernsey eitt rimmar lop, 5,39 metrar, og legði seg á odda í kappingini og vann gull. Hon hevði annars ligið aftan fyri Elisabeth í øllum sínum fyrstu lopum. Elisabeth hevði eina roynd eftir at betra sína longd, men tað eydnaðist ikki, so Elisabeth endaði á fjórða plássi – ógvuliga vónbrotin, mest um set sjálva.
text: #000014
text: Katie le Rougetel av Jersey vann silvur, ein sentimetur styttri enn vinnarin, og Ashante Graham frá Caymanoyggjum vann bronsu.
text: #000015
text: Í 200 metra rennikappingini var Margit Weihe Frímundsdóttir við á innastu breyt. Hon var væl við í kappingini, men endaði sum nummar fimm í tíðini 25,68 sekund, hálvtannað sekund eftir vinnaran, Abi Galpin av Guernsey.
text: #000017
text: Endiliga var tað Lydia Poula Simonsen, sum mánadagin vann bronsu í spjótkasti. Mikukvøldið luttók hon í kappingini klingruvarp.
text: #000018
text: Her gekk ikki eins væl. Lydia kom út á 28,55 metrar í fyrsta varpi, og kom ongantíð longur. Shadine Duquemin av Jersey vann við einum varpi út á heili 49,34 metrar.
text: #000019
text: Her merkir Eiri skaðan í høgra baklæri
text: #000022
text: Jónas Isaksen vann suverent á 200 metrum
text: #000023
text: U21-landsliðið so at siga óbroytt
  13 nýggir venjarar fingið prógv
text: #000025
text: U21-landsliðið so at siga óbroytt
text: #000026
text: 13 nýggir venjarar fingið prógv
text: #000027